	На основу члана 2.став 4. Закона о правобранилаштву („Сл.гласник РС“, бр.55/2014), члана 32.став 1.тачка 6) Закона о локалној самоуправи („Сл.гласник РС“, бр.129/2007, 83/2014-др.закон, 101/2016 - др. зaкoн, 47/2018 и 111/2021 - др. зaкoн), члана 70.став 1.тачка 13) Статута општине Кладово („Сл.лист општине Кладово“, бр.7/2019), Скупштина општине Кладово на седници одржаној 22.02.2023.године,
	доноси

ОДЛУКУ
О ИЗМЕНАМА ОДЛУКЕ О ПРАВОБРАНИЛАШТВУ ОПШТИНЕ КЛАДОВО


Члан 1.
	Члан 9. Одлуке о правобранилаштву општине Кладово („Сл.лист општине Кладово“, бр.8/2014, 7/2016) мења се и гласи:
„Функцију Правобранилаштва врши правобранилац општине Кладово.
Правобраниоца, по испуњењу законских услова поставља и разрешава Општинско веће.
Образложени предлог за именовање, односно за разрешење правобраниоца, Општинском већу подноси председник Општине.“

Члан 2.
	У члану 13. Одлуке, речи „Скупштини општине Кладово“ замењују се речима „Општинском већу општине Кладово“.

Члан 3.
	Ова Одлука ступа на снагу осмог дана од дана објављивања у „Службеном листу општине Кладово“.
-Одлуку доставити: Правобранилаштву општине Кладово и архиви.

